b'\n_START_ARTICLE_\nDieve, palaimink Amerik\xc4\x85 (filmas)\n_START_SECTION_\nSantrauka\n_START_PARAGRAPH_\nFrankas prarado darb\xc4\x85, kaimyn\xc5\xb3 vaikas u\xc5\xbe sienos nuolat triuk\xc5\xa1mauja, vesdamas j\xc4\xaf i\xc5\xa1 proto, \xc5\xbemona gyvena su kitu, o dukt\xc4\x97 jo neken\xc4\x8dia ir visaip stengiasi i\xc5\xa1vengti savaitgali\xc5\xb3 su t\xc4\x97\xc4\x8diu. Galiausiai dar jo gydytojas prane\xc5\xa1a, kad Frenko galvoje auglys. Frenkas i\xc5\xa1tisas dienas \xc5\xbei\xc5\xabri realyb\xc4\x97s \xc5\xa1ou transliacijas, kol galiausiai, nusprend\xc4\x99s kad neturi ko prarasti, ry\xc5\xbetasi apvalyti visuomen\xc4\x99._NEWLINE_Auka jis pasirenka paaugl\xc4\x99 Kloj\xc4\x85, apie kurios \xc5\xa1eim\xc4\x85 rodomas realyb\xc4\x97s \xc5\xa1ou. Frenkas nesislapstydamas u\xc5\xbepuola mergin\xc4\x85 prie mokyklos ir bando padegti j\xc4\x85 automobilyje, ta\xc4\x8diau, tai nepavykus, tiesiog nu\xc5\xa1auna. Tada nuva\xc5\xbeiuoja \xc4\xaf motel\xc4\xaf, kur, i\xc5\xa1sinuomoj\xc4\x99s kambar\xc4\xaf, ketina nusi\xc5\xa1auti. Ta\xc4\x8diau paskutin\xc4\x99 akimirk\xc4\x85 \xc4\xaf duris pasibeld\xc5\xbeia Roksana\xc2\xa0\xe2\x80\x93 mergina i\xc5\xa1 tos pa\xc4\x8dios mokyklos, kuri visk\xc4\x85 mat\xc4\x97. Ji taip pat nekent\xc4\x97 Kloj\xc4\x97s ir kalba apie Frenk\xc4\x85 kaip apie didvyr\xc4\xaf. Pama\xc4\x8diusi, k\xc4\x85 \xc5\xa1is ketina daryti, Roksana j\xc4\xaf atkalba ir pasi\xc5\xablo t\xc4\x99sti \xe2\x80\x9evisuomen\xc4\x97s valym\xc4\x85\xe2\x80\x9c nu\xc5\xbeudant Kloj\xc4\x97s t\xc4\x97vus. Frenkas nori atsikratyti mergina, ta\xc4\x8diau \xc5\xa1iai pasakius esant i\xc5\xa1 prastos \xc5\xa1eimos ir patyrusiai pat\xc4\x97vio prievart\xc4\x85, sutinka pasiimti kartu. Roksana lieka ma\xc5\xa1inoje prie Kloj\xc4\x97s t\xc4\x97v\xc5\xb3 nam\xc5\xb3, tuo tarpu Frenkas \xc4\xafsiver\xc5\xbeia \xc4\xaf vid\xc5\xb3. Jam pavyksta nu\xc5\xa1auti Kloj\xc4\x97s t\xc4\x97v\xc4\x85, ta\xc4\x8diau motinai pavyksta pab\xc4\x97gti, kol tarpduryje j\xc4\x85 peiliu nu\xc5\xbeudo Roksana._NEWLINE_Taip jiedu tampa po Amerik\xc4\x85 keliaujan\xc4\x8diais \xc5\xbeudikais, kuri\xc5\xb3 aukomis tampa kino teatre triuk\xc5\xa1mingai besielgiantys paaugliai, \xc4\xafkyrus televizijos komentatorius ir kiti._NEWLINE_Netrukus Frenkas su\xc5\xbeino, kad gydytojas apsiriko su diagnoze ir jis neturi auglio, o Roksana i\xc5\xa1 ties\xc5\xb3 yra i\xc5\xa1 normalios \xc5\xa1eimos pab\xc4\x97gusi mergina, kurios ie\xc5\xa1ko t\xc4\x97vai. Frenkas i\xc5\xa1varo j\xc4\x85 \xc4\xaf namus, o pats ruo\xc5\xa1iasi paskutiniam i\xc5\xa1puoliui per tiesiogin\xc4\x99 realyb\xc4\x97s \xc5\xa1ou transliacij\xc4\x85.\n_START_SECTION_\nAtsiliepimai\n_START_PARAGRAPH_\nInterneto tinklalapis Rotten Tomatoes film\xc4\x85 \xc4\xafvertino 67%  teigiam\xc5\xb3 recenzij\xc5\xb3.\n_START_SECTION_\nTarptautinis Toronto film\xc5\xb3 festivalis\n_START_PARAGRAPH_\nGolden Trailer kategorija\xc2\xa0\xe2\x80\x93 nominacija\n_START_SECTION_\nGolden Trailer apdovanojimai\n_START_PARAGRAPH_\n\xc5\xbdi\xc5\xabrov\xc5\xb3 pasirinkimas\xc2\xa0\xe2\x80\x93 3 vieta'